alexandrainst/scandi-wiki huggingface dataset:
Geir Ståle Frantzen

Geir Ståle Frantzen (født 13. oktober 1967 i Sortland i Vesterålen) er en norsk forretningsmann.

Frantzen er utdannet siviløkonom fra BI i Oslo.

I 1994 startet han som praktikant ved Vesterålens Hermetikkfabrikk, og ble samme år disponent, senere også eier.

I 1998 ble Frantzen administrerende direktør i Frionor.

I 1999 ble han styreleder for The Arctic Challenge (TAC), og har også vært konserndirektør i Kjell Inge Røkkes selskap Norway Seafoods.

I 2005 ervervet Frantzen den britiske avdelingen av Findus frossenmat. I 2009 solgte Frantzen Findus til oppkjøpsfondet Lion Capital.

Han er nå bosatt i Doha i Qatar.

Referanser 

Norske forretningsfolk
Personer fra Sortland kommune
Australias Grand Prix 2001

Australias Grand Prix 2001 var et Formel 1-løp arrangert 2. – 4. mars 2001 på Melbourne Grand Prix Circuit i Australia. Det var det første løpet i Formel 1-sesongen 2001, og det ble vunnet av Michael Schumacher i Ferrari. Løpet er imidlertid mest kjent for ulykken hvor den 52 år gamle banefunksjonæren Graham Beveridge døde av skadene han pådro seg etter å ha blitt truffet av et dekk fra bilen til Jacques Villeneuve i en kollisjon mellom han og Ralf Schumacher.

Klassifisering

Løpet

Noter til tabellen:
 Dette var det første Formel 1-løpet til Fernando Alonso, Kimi Räikkönen, Juan Pablo Montoya og Enrique Bernoldi.
 Olivier Panis og Jos Verstappen fikk begge en tidstraff på 25 sekunder for forbikjøring under gulflagg.

Referanser 

2001
Formel 1-sesongen 2001
Grand Prix
Dokk

En dokk er et lukket område med vann eller sjø nok til at et skip eller flere kan seile inn og ut. Det kan lukkes mot tidevann eller andre vannstandsendringer ved hjelp av solide dokkporter. Verftsdokker kan også tømmes for vann, for at en skal kunne utføre arbeid på skip under vannlinjen.

Det kan skilles mellom havnedokkanlegg, tørrdokker og flytedokker.

Havnedokkene er ofte store områder for flere skip, som kan ligge i relativ ro i forhold til tidevannsendringer som mange steder er på flere meter. Portene er da åpne to ganger i døgnet, ved høyvann.

Tørrdokkene er utsprengte eller oppmurte kaier med bedding i bunnen. Vannet blir pumpet ut før arbeidet tar til.

Flytedokker er flytende tørrdokker og utstyrt med flytetanker som løfter dokken og skipet, samtidig som vannet pumpes ut. De er ikke i samme grad avhengige av stor plass på land, og brukes ofte som supplement for verft som ligger trangt til. Dokken fylles med vann og senkes til skipet flyter når det skal ut igjen.

Sjøfart
Artikler i sjøfart-prosjektet
FK Šilutė

Futbolo Klubas Šilutė er en litauisk fotballklubb fra byen Šilutė. Klubben spiller i den litauiske eliteserien, A Lyga, etter å ha rykket opp der etter 2003-sesongen. Fram til 2003 var navnet på klubben Laisvė Šilutė.

Klubben ble etablert i 1964 og spiller sine hjemmekamper på Šilutė Stadium som har en kapasitet på 3000 tilskuere.

Plasseringer i A Lyga

2008 – 8.-plass (sisteplass)
2007 – 9.-plass
2006 – 9.-plass
2005 – 6.-plass
2004 – 6.-plass

Sesonger

Trenere 
  Svajūnas Česnulis, 2002 – 2017
  Marijus Jazbutis, 2018 –

Referanser

Eksterne lenker 
 
 Offisielt nettsted 
 lietuvosfutbolas.lt
 Soccerway

Šilutė
Fotballag etablert i 1991
Ullebergeika

Ullebergeika står ved gården Ulleberg i Brunlanes, Larvik kommune, Vestfold. Den er over 8,5 meter i omkrets og 11 meter høy, eika er anslått til å være ca. 700 år gammel. Den har vært fredet siden 1931.
Eika i dårlig form. Flere jernbånd er slått omkring stammen for å holde den sammen. De største greinene er støttet opp med jernstaker for å hindre at treet revner. Det har vært brann i den hule stammen.

Referanser

Eksterne lenker 
 Ullebergeika naturminne  Boken Natur i Vestfold
 Faktaark Naturbase

Fredete trær i Norge
Verneområder opprettet i 1931
Naturminner i Vestfold og Telemark
Maxthon

Maxthon (uttales [ˈmækstən]), tidligere kjent som MyIE2, er en kinesisk gratisnettleser til Windows.

Historie
Maxthon startet som MyIE, som ble laget av Changyou, en kinesisk programmerer som ville forbedre Internet Explorer. Changyou forlot prosjektet i 2000, men han publiserte koden rutinemessig på BBS. Etter det fortsatte Jeff Chen utviklingen, og ga ut en ny versjon, MyIE2. MyIE2 vokste raskt, og brukere verden over hjalp til i områder som plug-ins (tilleggsprogram), skins (utseende, tema) og debugging (feilretting).

Eksterne lenker 
 

Nettlesere
Fri programvare
UnixWare

UnixWare er et tidligere operativsystem og en avart av Unix. Det ble første gang lansert i 1992 av Univell, en bedrift som ble opprettet gjennom et samarbeid mellom AT&T's Unix System Laboratories (USL) og Novell. I 1993 ble det oppkjøpt av Novell, som samtidig slo sammen USL og Univell til Unix Systems Group (USG). I 1995 ble det deretter oppkjøpt av Santa Cruz Operation (SCO). I 2001 ble det deretter oppkjøpt av Caldera Systems, som lanserte det under navnet Open UNIX 8. I 2002 endret Caldera Systems navn til SCO Group, og operativsystemet ble igjen hetende UnixWare. I 2011 ble operativsystemet oppkjøpt av UnXis, som i 2013 endret navn til Xinuos. Siste versjon ble lansert i 2015.

UnixWare var vanligvis distribuert som en server i stedet for stasjonære datamaskiner.

UnixWare er basert på Unix System V Release 4.2 (SVR4.2), som foreløpig kun kjører på Intel-plattformen.
Loudon Wainwright jr.

Loudon Snowden Wainwright, Jr. (født 16. november 1924, død 12. desember 1988) var en amerikansk journalist og forfatter. Han var far til musikeren, låtskriveren og satirikeren Loudon Wainwright III, og sangeren Sloan Wainwright, og bestefar til en rekke andre musikere . Wainwright nedstammet direkte fra Pieter Stuyvesant, den siste nederlandske guvernør av New York.

Utdannelse 

Loudon Wainwright, Jr. fikk sin utdannelse ved St. Andrew's School, Middletown, Delaware , og gikk deretter på og tok eksamen ved Universitetet i North Carolina. Etter eksamen tjenestegjorde Wainwright i De forente staters marinekorps.

Karriere 

Wainwright jobbet i redaksjonen av det ukentlige nyhetsmagasinet Life i ulike posisjoner i løpet av sin tid. I 1964 begynte han å skrive en fast spalte, «The View From Here» (Utsyn herfra), helt fram til magasinet sluttet med ukentlige utgivelser i 1972. Fra 1969 fungerte han også som assisterende bestyrende redaktør .

Da Life ble omlagt som månedsmagasin i 1978 ble Wainwright redaktør og fortsatte å bidra til dets sider da han gikk av som redaktør i 1985. Etter hans død utga magasinet en retrospektiv gjennomgang i februar 1989 med utdrag fra rundt to hundre artikler som han hadde skrevet i løpet av årene .

Wainwright var også forfatter av boken The Great American Magazine: An Inside History of Life, som var en uformell historie av magasinet, utgitt 50 år etter at magasinet ble grunnlagt og 14 år etter at det gikk inn. Wainwright slår fast i løpet av 400 sider at for et billedmagasin var nettopp teksten av stor betydning.

Død 

Wainwright døde tykktarmskreft den 12. desember 1988 da han var 64 år gammel. Sønnen Loudon Wainwright III har skrevet flere sanger hvor faren indirekte er nevnt, blant annet «A Father and A Son».

Referanser 

Forfattere fra USA
Journalister fra USA
Personer fra New York
Nike (missil)

Nike var en familie av luftvernmissiler som ble utviklet av USA på 1950-tallet.

Nike Ajax var det første medlemmet av familien. Dette missilet hadde en rekkevidde på omtrent 45 kilometer. Nike Ajax var operativt fra 1953 til slutten av 1960-tallet.

Nike Hercules begynte å avløse Nike Ajax fra slutten av 1950-tallet. Det nye missilet hadde en vesentlig forbedret hastighet og presisjon. Rekkevidden var også økt til omtrent 150 kilometer, og missilet kunne utstyres med kjernefysisk stridshode.

I Norge ble Nike-missilene benyttet av Nikebataljonen mellom 1960 og 1991.

Eksterne lenker 
 

Luftvernmissiler
Utstyr brukt av Luftforsvaret
Missiler brukt av Norges forsvar

it:MIM-3 Nike Ajax
tr:MIM-3
Grindheim kirke (Audnedal)

Grindheim kirke er en korskirke fra 1783 på Byremo i Lyngdal kommune, Agder fylke.

Byggverket er i tre og har 250 plasser.

Kirkegården er utvidet og ligger på begge sidene av fylkesvei 460.

Eksterne lenker 
 
 

Kirker i Lyngdal
Kulturminner i Lyngdal
Kirker i Lister og Mandal prosti
Religiøse byggverk fra 1783
1783 i Norge
Rosemalte kirker
Korskirker i Norge
Audnedal
Randaberg stadion

Randaberg stadion er hjemmebanen til Randaberg Idrettslag sitt fotballag. Publikumsrekorden er på 3500 tilskuere, og ble satt mot Viking under en cupkamp i 2007.

Stadionet er foran 2008-sesongen rustet opp med ny tribune.

Eksterne lenker
 Randaberg stadion på Randaberg Idrettslags offisielle nettsted

Fotballstadioner i Norge
Idrettsanlegg i Rogaland
Byggverk i Randaberg
RPG

RPG kan referere til:

 Rollespill (engelsk: ' roleplay’’
Rakettdrevet granat

 Ruchnaya Protivotankovaya Granata, russisk rakettdrevet granat
 RPG-7, sovjetisk panservåpen
Rocket-propelled grenade, engelsk for rakettdrevet granat
Ringnes Park

Ringnes Park er et eiendomsutviklingsprosjekt i Oslo hvor den gamle tomta til Ringnes bryggeri på Grünerløkka er gjort om til boliger og moderne næringsbygg. Ringnes Park inneholder blant annet matbutikk, treningssenter, barnehage, frisørsalong og jernvarehandel. Kvartalet er avgrenset av Toftes gate (Oslo) i øst, Sannergata (Oslo) i sør, Thorvald Meyers gate (Oslo) i vest, og Biermanns gate (Oslo) i nord. Dermed ligger den akkurat innenfor Bydel Sagene.

Byggherrer er Orkla eiendom og Macama Invest.

Forretningsbygg i Oslo
Boligbygninger i Oslo
Grünerløkka
Bydel Sagene
Bjørn Breistein

Bjørn Breistein (født 1973) er en norsk musiker og dirigent.

Breistein var ansatt på euphonium i Forsvarets Musikkorps Sørlandet 1996-2002 og  2003-2013 i Forsvarets Musikkorps Vestlandet.

Han har bakgrunn fra korpsmiljøet på Vestlandet og fikk sin musikalske grunnopplæring i Haukås Skolemusikk. Han utdannet seg ved Griegakademiet i Bergen 1992-1996.

Breistein vant NM for solister i sine respektive årsklasser 1989, 1992 og 1993. Han har virket mye som solist i inn- og utland.

Han har bred erfaring som dirigent. Han har studert direksjon ved mesterklasser i Norge, Tsjekkia og Tyskland. Lærere har inkludert Tsung Yeh, Kirk Trevor, Alan Hazeldine, Rolf Gupta, Colin Metters og Johannes Schlaefli. Som dirigent har han uroppført verker av Jan Erik Mikalsen, Stig Nordhagen, Torstein Aagaard-Nilsen Johan Modahl Leiva mfl. Bjørn har dirigert en rekke av Norges ledende korps, bl.a. Stavanger Brass Band, Manger Musikklag og Dragefjellets Musikkorps. Breistein debuterte som orkesterdirigent med Pleven Philharmonic Orchestra, Bulgaria sommeren 2008. I 2011 spilte Pleven filharmonikerne inn verker for tuba og orkester med Bjørn som dirigent. Tubasolist var norske Eirik Gjerdevik. 

Bjørn Breistein dirigerte National Youth Wind Orchestra, Sør-Afrika, i 2010, 2011 og 2012.  

Han jobber jevnlig med landets ledende korps, og er ettertraktet som gjestedirigent. Han har en spesiell interesse for ny musikk, og har også jobbet mye med norsk musikk fra første del av 20.århundre.

Referanser 

Norske musikere
Personer fra Bergen kommune
Tor Halvard Nilsen

Tor Halvard Nilsen (født 23. februar 1954) er en norsk dirigent, komponist og arrangør.

Nilsen har sin musikkutdanning fra Høgskolen i Nesna og University of Michigan. Han har pgså tatt videreutdanning i korpsdirigering, og senere kordireksjon hos Ragnar Rasmussen ved Høgskolen i Tromsø.

Etter utdanningen arbeidet han en periode som rektor ved musikkskolen i Grong, før han i 1983 flyttet til Rana. Her ble han dirigent for flere kor og korps, blant annet Mo Hornmusikk, Nordland Kretskorps, i tillegg til Mo Orkesterforening og Helgeland Symfoniorkester.  

Nilsen mottok i 1990 Rana kommunes kulturpris og i 1998 mottok han også Trygve Hoffs Ærespris. 

I 2011 flyttet Nilsen til Namsos, blant annet som dirigent for byens musicaloppsetninger. Nilsen etablerte høsten 2014 Namdal Vokalensemble og dirigerte i tillegg Namsos Musikkorps. I 2019 flyttet han til Stjørdal, og fra høsten 2019 engasjerte Strindheim Blandakor og Hegra Hornmusikklag Nilsen som sin faste dirigent.

Norske dirigenter
Norske komponister
Personer fra Rana kommune
Fødsler i 1954
Serge Brammertz

Serge Brammertz (født 17. februar 1962 i Eupen i Belgia) er en belgisk baron og jurist. Han er fra 2016 sjefsanklager ved Den internasjonale restmekanismen for straffetribunaler. Fra 2008 var han sjefsanklager ved Det internasjonale krigsforbrytertribunalet for det tidligere Jugoslavia.

Han studerte jus ved Université catholique de Louvain og kriminologi ved Université de Liège i Belgia, og jus ved Albert-Ludwigs-Universität Freiburg i Tyskland, der han tok doktorgraden. Han kommer fra det tyskspråklige Øst-Belgia og snakker ved siden av morsmålet tysk også flytende fransk, nederlandsk og engelsk.

Han arbeidet først som advokat i Verviers, men ble i 1989 utnevnt til stedfortredende statsadvokat og i 1996 til førstestatsadvokat i Eupen. I 1997 ble han utnevnt til nasjonalmagistrat, i 2002 ble han så føderal statsadvokat.

Brammertz ble i 2003 utnevnt til stedfortredende anklager ved Den internasjonale straffedomstolen i Haag. Der hadde han ansvar for straffeforfølgelse av menneskerettighetsbrudd i Uganda, Darfur og Den demokratiske republikken Kongo.

Den 1. januar 2008 etterfulgte han Carla del Ponte som sjefsanklager ved Det internasjonale krigsforbrytertribunalet for det tidligere Jugoslavia. Han prosederte saken mot Radovan Karadžić, den tidligere presidenten for Republika Srpska som ble arrestert sommeren 2008.

Brammertz ble i 2014 adlet med tittelen baron. Tittelen er ikke arvelig.

Referanser 

Belgiske jurister
Adelige belgiere
Fødsler i 1962
Sinopec

Sinopec (eller 中国石油化工股份有限公司, China Petroleum & Chemical Corporation) er et kinesisk oljeselskap med hovedkvarter i bydelen Chaoyang i Beijing. Det er blant Folkerepublikken Kinas tre største oljeselskaper, og er børsnotert i Hongkong på byens Hang Seng Index.

Selskapet har et stort internasjonalt engasjement, driver oljeraffinerier og har et riksdekkende nett av bensinstasjoner og andre avdelinger for salg av oljeprodukter i Kina. 

I februar 2002 inngikk Sinopecs datterselskap Unipec en avtale med det franske selskapet Total Gabon, noe som førte til de første kinesiske kjøp av olje fra  Gabon. I slutten av september 2010 kjøpte Sinopec en 40-prosents andel i det spanske oljeselskapet Repsols selskap i Brasil for 7,1 milliarder dollar.

Et annet av Sinopecs datterselskaper er Shanghai Petrochemical, som er medregnet i aksjeindeksen SSE 50.

Eksterne lenker 
 

Oljeselskaper
Kinesiske energiselskaper
Chaoyang
PetroChina

Petrochina (forenklet kinesisk: 中国石油天然气股份有限公司, tradisjonell kinesisk: 中國石油天然氣股份有限公司) er et kinesisk selskap som  utvinner, foredler og selger oljeprodukter, og dessuten beskjeftiger seg med kjemisk industri. Det er Folkerepublikken Kinas største oljeprodusent. Med 464.000 ansatte er det ett av verdens største industriforetak.  

Hovedkvarteret ligger i Beijings bydistrikt Dongcheng.

Selskapet, som ble opprettet i 1999, er tungt inne i kinesisk oljeproduksjon, ikke minst med de relativt nye olje- og gassfunnene i Tarimbekkenet og Taklamakan i den autonome region Xinjiang vest i landet. Det konstruerer også en rørledning for naturgass som skal føre fra disse vastlige områder og helt øst til Shanghai. 

PetroChina har også et omfattende engasjement utenfor Kina, ikke minst i Sudan.

I november 2005 førte et uhell ved et av PetroChinas anlegg i Jilin i Nord-Kina til en større miljøkatastrofe. Kjemifabrikk nr. 110 i datterselskapet Jilin Petroleum and Chemical Company eksploderte og elven Songhua Jiang ble forgiftet. Denne elven var en viktig drikkevannskilde i regionen. Også storbyområdet Harbin i naboprovinsen ble rammet, og utslippet ble ført med strømmen inn i Russland der det også ble merket i byen Khabarovsk.

Eksterne lenker 
 

Oljeselskaper
Kinesiske energiselskaper
Selskaper med hovedsete i Beijing
Dongcheng
Etableringer i 1999
1999 i Kina
Minnehallen

Minnehallen er en bygning og et minnesmerke utenfor Stavern i Larvik kommune i Vestfold fylke. Etter to års byggearbeider ble den innviet av kong Haakon VII 1. august 1926. Den er Norges nasjonale monument over sjøfolk (krigsseilere) som falt under første verdenskrig. Etterhvert ble også falne krigsseilere fra andre verdenskrig inkludert.

Historikk

Referanser

Eksterne lenker 
 Minnehallens nettsted med søkbar database
 

Byggverk i Larvik
Stavern
Andreas Bjercke
Georg Eliassen
Kulturminner i Larvik
Fredete byggverk i Vestfold og Telemark
Minnesmerker i Norge
Disney Interactive Studios

Disney Interactive Studios, Inc. (opprinnelig Walt Disney Computer Software, senere Disney Interactive og Buena Vista Games, Inc.) er et selskap eid av The Walt Disney Company som produserer og distribuerer videospill. Selskapet ble grunnlagt i 1988 som et datterselskap av Walt Disney Consumer Products.

Eksterne lenker
 

Videospillselskaper fra USA
The Walt Disney Company
Etableringer i 1988
1988 i USA
Videospillutgivere
Jane Throndsen

Jane Throndsen (født 1969 på Kongsberg) er en norsk redaktør, journalist og forfatter ansatt i VG. Hun er ansatt som magasinredaktør med ansvar for VG Helg, VG+, samt deskene.

Bakgrunn 
Jane Throndsen har studert statsvitenskap, sosiologi (UIO), journalistikk (International Diploma in Journalism, England) og Flermedial ledelse (BI).  

Fra 1996 til 2012 jobbet Jane Throndsen i Dagbladet  med blant annet Magasinet, som ble lansert i 1999. Throndsen hadde en rekke ulike stillinger innenfor mediehuset: kultur- og magasinjournalist, nyhets-og utenriksreporter, kulturredaktør og magasinredaktør. Fra 2010 til 2012 var hun bosatt i London. 

I 2012 ble Throndsen hentet til VG for å relansere dets magasin på lørdager. I VG har hun også fungert som nyhetsredaktør.

Utmerkelser 
Jane Throndsen ble kåret til Årets Kvinnelige medieleder av Medienettverket i 2014.

På Kapitals årlige liste over Norges mektigste kvinner havnet Jane Throndsen på 51.-plass i 2014.

Bibliografi 
 Løvetannbarn - De klarte seg, mot alle odds, Cappelen (1997)  (Skrevet sammen med ektefellen Gunnar Ringheim).

Referanser

Eksterne lenker 
 Med blanke ark
 Mer glossy VG Helg
 Magasinet-designer bak nye VG Helg
 Norges 100 mektigste kvinner 2014 
 Meningsbærer

Journalister i VG
Journalister i Dagbladet
Norske redaktører
Norske sakprosaforfattere
Personer fra Kongsberg kommune
Fødsler i 1969
H.C. Andersens Hus

H.C. Andersens Hus i Odense, Danmark er et museum til ære for eventyrdikteren og forfatteren H.C. Andersen.

Man vet ikke sikkert hvor H.C. Andersen ble født, men noen mener at det var i dette huset. Man vet imidlertid at hans barndomshjem ligger i Munkemøllestræde i Odense.

Årboken Anderseniana, som siden 1933 har bidratt til forskningen rundt H.C. Andersen som person, og hans verk, blir utgitt av museet.

Eksterne lenker
 Museets offisielle nettside 

Litterære museer
Museer i Odense
Etableringer i 1905
1905 i Danmark
Museer etablert i 1900-årene
Odense
H.C. Andersen
Salernitana Calcio 1919

Salerniatana Calcio 1919 er en italiensk fotballklubb fra Salerno, i regionen Campania. Klubben ble grunnlagt i 1919.

Spillerstall 
Oppdatert 21. oktober 2022.

Utlånte spillere

Kjente spillere
  Gennaro Gattuso
  Walter Zenga
  Mark Iuliano
  David Di Michele
  Franco Semioli
  Guglielmo Stendardo
  Raffaele Palladino
  Rigobert Song

Referanser

Eksterne lenker
 

Fotballag i Italia
Fotballag etablert i 1919
Sport i Italia i 1919
Action-rollespill

Action-rollespill eller action-RPG er en videospillsjanger. Den inneholder liknende elementer til rollespill, men fokuserer mer på kamper. I et typisk action-rollespill foregår kamper i sanntid og figurenes egenskaper utenfor kampene er ofte forenklet eller fjernet helt. Spilleren må da utføre visse handlinger nøyaktig og til rett tid istedenfor at figurenes egenskaper er avgjørende. Kjente action-rollespillserier er Diablo, Mana og Kingdom Hearts.

Sjangerblanding
Noen rollespill gjør figurenes egenskaper så uviktige at spillet kan også ses på som et action-eventyrspill, og nyere spill i denne sjangeren (som Grand Theft Auto IV) har begynt å innføre rollespillaktige elementer likt et action-rollespill. Action-eventyrspill som ikke har statistikk for figurene (slik som The Legend of Zelda-serien minus Zelda II: The Adventure of Link) blir også noen ganger kalt action-rollespill, noe som er omdiskutert.

Referanser

Videospillsjangere
Wikiversity

Wikiversity er et prosjekt som er styrt av Wikimedia Foundation, som avser å skape et fritt universitet med hjelp av wikiteknikk. Prosjektet er flerspråklig og finnes foreløpig på 17 språk. Dog finnes fire frittstående versjoner som ikke er tilknyttet Wikibooks, på engelsk, fransk, spansk og tysk.

Eksterne lenker
 

Digital læring
Utdanningsteknologi
Wikimedia-prosjekter
Nettsteder
Sebben

«Sebben» var en isbjørn som bidro til myten om at det vandrer isbjørner i Tromsøs gater.

Vinteren 1946-47 overvintret fangstmennene Bjørvik Jacobsen, Odd Lønø og Knut Bjåen på Halvmåneøya.
De skjøt mange isbjørner, og en periode tok de også hånd om fem levende unger. Den minste av dem, «Sebben», viste seg å være den mest intelligente, og Jacobsen begynte å dressere ham.

Da sesongen var over, returnerte fangstmennene til Tromsø. De hadde med seg tre isbjørnunger. To av dem ble solgt til dyrehager i Europa, men Jacobsen beholdt «Sebben».
Det finnes historier om at «Sebben» både fikk bli med i drosje en gang været i Tromsø ble for varmt til at han orket å gå, og at han ble med inn på polet og skremte ekspeditørene da Jacobsen var innom der. 

Helge Ingstad tok opp en del film av isbjørnungen, blant annet badende i Prestvannet.

Da «Sebben» vokste seg for stor, sterk og farlig, måtte Jacobsen selge ham også.

Se også
 «Knut», isbjørn født i fangenskap i Tyskland i 2006

Eksterne lenker
 Isbjørnungene Knut og Sebben – polarhistorie.no
 SVALBARD - nordpol.no, blant annet med bilder av «Sebben» på polet

Berømte dyr
Yamilé Aldama

Yamilé Aldama (født 14. august 1972 i Havanna) er en sudansk tresteghopper. Hun fikk sudansk statsborgerskap i 2004 etter et mislykket forsøk på å bli fransk statsborger. Som cubansk statsborger vant hun VM-sølvmedalje, og i 2003 satte hun nord- og sentralamerikansk rekord med 15,29.

Referanser

Eksterne lenker 
 

Personer fra Havanna
Cubanske tresteghoppere
Sudanske tresteghoppere
Britiske tresteghoppere
Deltakere for Cuba under Sommer-OL 2000
Friidrettsutøvere under Sommer-OL 2000
Deltakere for Sudan under Sommer-OL 2004
Friidrettsutøvere under Sommer-OL 2004
Deltakere for Sudan under Sommer-OL 2008
Friidrettsutøvere under Sommer-OL 2008
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Cuba under VM i friidrett 1997
Deltakere for Cuba under Sentralamerikanske og karibiske leker 1998
Friidrettsutøvere under Sentralamerikanske og karibiske leker 1998
Gullmedaljevinnere i friidrett under de panamerikanske leker
Gullmedaljevinnere for Cuba under de sentralamerikanske og karibiske leker
Deltakere for Sudan under VM i friidrett innendørs 1997
Kristina Nervold

Kristina Iren Nervold (født Kristina Iren Vestveit 24. august 1986 i Bærum) er en norsk rifleskytter. Nervold representerte Norge under Sommer-OL 2008 i Beijing. I utgangspunktet hadde landslagsledelsen tatt ut Ingrid Stubsjøen fra Tynset, men etter at Vestveit hadde tatt en tredjeplass i verdenscupstevnet i Milano overstyrte Olympiatoppen Norges Skytterforbund og valgte å satse på Nervold i stedet for Stubsjøen.

Nervold tok sin første internasjonale seniormedalje allerede som 18-åring da hun sikret seg bronsemedaljen i 300 m rifle, 3x20 skudd under EM i Beograd i 2005. Året etter tok hun sølv i juniorklassen for kvinner i 50 m rifle, 3 stillinger under VM i Beograd.

Referanser

Eksterne lenker 
 
 Kristina Nervold på issf-sports.org

Norske skyttere
Deltakere for Norge under Sommer-OL 2008
Skyttere under Sommer-OL 2008
Fødsler i 1986
Kongepokalvinnere i skytesport